VII Riigikogu

VII Riigikogu oli Riigikogu koosseis, mis valiti 1992. aasta Riigikogu valimistel 20. septembril 1992 sama aasta 28. juuni rahvahääletusel vastu võetud põhiseaduse alusel. Valimistel võisid osaleda nii erakonnad, valimisliidud, ühendused kui ka üksikkandidaadid.
Valimistel osales 8 valimisliitu, 5 erakonda, 39 ühenduste nimekirja ja 25 üksikkandidaati. Kokku seati üles 628 Riigikogu liikmekandidaati. Valimas käis 67,84 protsenti hääleõiguslikest kodanikest.
Valimistel kogusid enim hääli valimisliit Isamaa, kes koos Mõõdukate ja ERSP-ga moodustasid valitsuse. Parlamendi esimeheks valiti Isamaa nimekirjas kandideerinud Ülo Nugis.
VII Riigikogu fraktsioonid.
Isamaa.
30 liiget (05.10.1992), 13 liiget (10.03.1995) 
Sulev Alajõe (kuni 30.06.1994, Parempoolsed), Tiit Arge, Jaanus Betlem, Lauri Einer (kuni 08.11.1993, Liberaalid), Peeter Ello (14.02.–24.05.1994, asendusliige), Illar Hallaste (kuni 30.06.1994, Parempoolsed), Vootele Hansen (alates 02.11.1992, asendusliige; kuni 30.06.1994, Parempoolsed), Andres Heinapuu (kuni 30.06.1994, Parempoolsed), Rein Helme (kuni 30.06.1994, Parempoolsed), Karin Jaani (kuni 30.06.1994, Parempoolsed), Tõnu Juul, Kalle Jürgenson, Toivo Jürgenson (kuni 12.01.1994, majandusminister), Aivar Kala, Kaido Kama (kuni 22.10.1992, justiitsminister), Indrek Kannik (kuni 07.01.1994, kaitseminister), Heiki Kranich (kuni 08.11.1993, Liberaalid), Merle Krigul (alates 02.11.1992, asendusliige), Tiit Käbin (kuni 08.11.1993, Liberaalid), Mart Laar (kuni 22.10.1992, peaminister; alates 09.11.1994), Daimar Liiv (alates 16.12.1992, asendusliige; kuni 08.11.1993, Liberaalid), Jüri Luik (kuni 08.12.1992, minister), Paul-Olev Mõtsküla (alates 08.12.1994), Aap Neljas (kuni 08.11.1993, Liberaalid), Ülo Nugis (kuni 06.11.1992, fr mittekuuluv), Mart Nutt (kuni 30.06.1994, fr mittekuuluv), Jüri E. Põld (kuni 08.11.1993, Liberaalid), Kalju Põldvere (alates 02.11.1992, asendusliige; kuni 07.12.1993, fr mittekuuluv), Ilmar Pärtelpoeg (02.11.1992–21.06.1994, asendusliige), Matti Päts (kuni 28.10.1992, Riikliku Patendiameti peadirektor), Heiki Raudla, Paul-Eerik Rummo (kuni 22.10.1992, kultuuri- ja haridusminister), Tiit Sinissaar, Enn Tarto (kuni 30.06.1994, Parempoolsed), Lauri Vahtre, Arvo Valton, Trivimi Velliste (kuni 22.10.1992, välisminister; 14.02.–20.08.1994, EV alaline esindaja ÜRO-s), Andrus Villem (alates 02.11.1992, asendusliige)
Keskfraktsioon.
15 liiget (06.10.1992) 
10 liiget (10.03.1995)
Olav Anton, 
Ignar Fjuk (kuni 15.12.1993, fr mittekuuluv), 
Arvo Haug (alates 20.09.1993, asendusliige), 
Mati Hint (kuni 15.12.1993, fr mittekuuluv), 
Arvo Junti, 
Jaan Kaplinski (kuni 11.11.1993, fr mittekuuluv), 
Krista Kilvet, 
Kalev Kukk (kuni 10.11.1994, fr mittekuuluv), 
Ants-Enno Lõhmus (kuni 05.11.1993, fr mittekuuluv), 
Tiit Made (alates 27.06.1994), 
Siiri Oviir, 
Jüri Rätsep (kuni 10.08.1993, Riigikohtu liige), 
Edgar Savisaar, 
Olli Toomik (kuni 15.12.1993, fr mittekuuluv), 
Liina Tõnisson, 
Andra Veidemann, 
Rein Veidemann,
Mõõdukad.
11 liiget (06.10.1992) 
13 liiget (10.03.1995) 
Jaak Herodes, 
Liia Hänni (kuni 22.10.1992, minister), 
Toivo Jullinen (alates 27.09.1993, asendusliige), 
Vambo Kaal, 
Valve Kirsipuu, 
Jaan Kross (kuni 23.09.1993, astus tagasi), 
Lembit Küüts (alates 16.11.1994), 
Ülo Laanoja, 
Marju Lauristin (kuni 22.10.1992, sotsiaalminister; alates 21.09.1994), 
Jaan Leetsar (alates 14.11.1994, asendusliige), 
Uno Mereste, 
Eiki Nestor (alates 02.11.1992, asendusliige; kuni 09.11.1994, minister), 
Ardo Ojasalu (alates 02.11.1992, asendusliige; kuni 14.03.1994, Riigi Maksuameti peadirektor), 
Mihkel Pärnoja, 
Ivar Raig, 
Vello Saatpalu, 
Sergei Zonov (23.03.–20.09.1994, alates 14.11.1994, asendusliige), 
Aldo Tamm (alates 12.11.1992, asendusliige, kuni 08.11.1994, põllumajandusminister), 
Andres Tarand (kuni 22.10.1992, keskkonnaminister),
Maaliidu Ühendus.
8 liiget (07.10.1992) 
7 liiget (10.03.1995) 
Juhan Aare, 
Lembit Arro, 
Rein Hanson, 
Ants Käärma, 
Ilmar Mändmets, 
Kuno Raude (kuni 16.01.1995, fr mittekuuluv), 
Arvo Sirendi, 
Edgar Spriit (kuni 08.08.1993), 
Raoul Üksvärav (alates 16.09.1993)
Koonderakonna Ühendus.
8 liiget (07.10.1992) 
8 liiget (10.03.1995)
Toomas Alatalu, 
Endel Eero (alates 16.09.1993, asendusliige), 
Tõnu-Reid Kukk, 
Peeter Lorents, 
Kalev Raave, 
Riivo Sinijärv (kuni 16.02.1993, suursaadik Suurbritannia ja Põhja-Iirimaa Ühendatud 
Kuningriigis), 
Eino Tamm (alates 23.02.1993, asendusliige), 
Tõnu Tepandi, 
Ülo Vooglaid, 
Raoul Üksvärav (kuni 16.09.1993, Maaliidu Ühendus)
Kuningriiklased.
8 liiget (07.10.1992) 
7 liiget (10.03.1995) 
Priit Aimla, 
Rein Kikerpill, 
Mihkel Kraav (alates 03.05.1993, asendusliige), 
Kalle Kulbok, 
Tõnu Kõrda, 
Lembit Küüts (kuni 13.10.1994, lahkunud fraktsiooni otsusel, fr mittekuuluv), 
Ralf R. Parve, 
Vambola Põder (kuni 12.03.1993), 
Kirill Teiter
Eesti Rahvusliku Sõltumatuse Partei.
11 liiget (08.10.1992) 
8 liiget (10.03.1995) 
Jüri Adams (kuni 08.11.1994, justiitsminister), 
Rein Arjukese, 
Tiina Benno, 
Ants Erm (kuni 01.11.1993, fr mittekuuluv), 
Epp Haabsaar, 
Tunne Kelam, 
Avo Kiir (kuni 16.12.1993, Sõltumatud; alates 28.11.1994), 
Viktor Niitsoo (alates 09.11.1992), 
Jaanus Raidal (kuni 16.12.1993, Sõltumatud), 
K. Jaak Roosaare, 
Vardo Rumessen, 
Toivo Uustalo (14.04.–04.11.1993, fr mittekuuluv),
Eesti Kodanik.
I: 07.10.1992–08.10.1992 
7 liiget (07.10.1992) 
II: 18.11.1992–14.04.1993 
6 liiget (18.11.1992) 
Tiina Benno (kuni 07.10.1992, ERSP) 
Katrin Linde, 
Paul-Olev Mõtsküla, 
Mart-Olav Niklus, 
Aime Sügis, 
Jüri Toomepuu, 
Toivo Uustalo (kuni 14.04.1993, ERSP)
Liberaalid.
I: 08.11.1993–24.05.1994 
6 liiget (08.11.1993) 
II: 27.06.1994 
6 liiget (27.06.1994), 7 liiget (10.03.1995) 
Lauri Einer, 
Heiki Kranich (kuni 12.01.1994, rahandusminister; alates 27.06.1994), 
Tiit Käbin, Daimar Liiv (kuni 21.06.1994; alates 08.11.1994, asendusliige), 
Aap Neljas, 
Kristiina Ojuland (07.02.–24.05.1994, asendusliige), 
Jüri E. Põld 
Paul-Eerik Rummo (alates 27.06.1994, kultuuri- ja haridusminister),
Sõltumatud.
6 liiget (16.12.1993), 7 liiget (10.03.1995) 
Ants Erm, 
Avo Kiir (kuni 28.11.1994, ERSP), 
Mart-Olav Niklus, 
Kalju Põldvere, 
Eve Pärnaste (alates 08.11.1994, asendusliige), 
Jaanus Raidal, 
Aime Sügis (alates 04.04.1994), 
Toivo Uustalo
Vabad Demokraadid.
6 liiget (10.03.1995) 
Ignar Fjuk, 
Mati Hint, 
Jaan Kaplinski, 
Ants-Enno Lõhmus, 
Olli Toomik, 
Heido Vitsur,
Parempoolsed.
9 liiget (30.06.1994), 8 liiget (10.03.1995) 
Sulev Alajõe, Illar Hallaste, 
Vootele Hansen (kuni 08.11.1994, keskkonnaminister), 
Andres Heinapuu, 
Rein Helme, 
Karin Jaani, 
Kaido Kama (kuni 08.11.1994, siseminister), 
Indrek Kannik, 
Ilmar Pärtelpoeg (alates 12.09.1994, asendusliige), 
Enn Tarto
Fraktsioonidesse mittekuuluvad Riigikogu liikmed.
Ants Erm (01.11.–16.12.1993, Sõltumatud), 
Ignar Fjuk (15.12.1993–18.04.1994, Vabad Demokraadid), 
Mati Hint (15.12.1993–18.04.1994, Vabad Demokraadid), 
Rein Järlik, Kaido Kama (30.05.–30.06.1994, Parempoolsed), 
Indrek Kannik (30.05.–30.06.1994, Parempoolsed), 
Jaan Kaplinski (11.11.1993–18.04.1994, Vabad Demokraadid), 
Kalev Kukk (alates 10.11.1994), 
Lembit Küüts (13.10.–16.11.1994, Mõõdukad), 
Katrin Linde (alates 14.04.1993), 
Ants-Enno Lõhmus (05.11.1993–18.04.1994, Vabad Demokraadid), 
Tiit Made (kuni 27.06.1994, Keskfraktsioon) 
Paul-Olev Mõtsküla (14.04.1993–09.12.1994, Isamaa), 
Mart-Olav Niklus (14.04.–16.12.1993, Sõltumatud), 
Ülo Nugis (alates 06.11.1992), 
Mart Nutt (alates 30.06.1994), 
Kalju Põldvere (07.12.–16.12.1993, Sõltumatud), 
Kuno Raude (alates 16.01.1995), 
Aime Sügis (14.04.1993–04.04.1994, Sõltumatud), 
Jüri Toomepuu (alates 14.04.1993), 
Olli Toomik (15.12.1993–18.04.1994, Vabad Demokraadid), 
Toivo Uustalo (04.11.–16.12.1993, Sõltumatud), 
Heido Vitsur (kuni 18.04.1994, Vabad Demokraadid)
Parlamentaarne demokraatia VII Riigikogus.
VII Riigikogu volituste ajal oli koalitsiooni- ja opositsioonifraktsioonide täpne eristamine väga keeruline. Fraktsioonide vahetamine ja moodustamine oli lihtne ning fraktsioonidistsipliin enamasti nõrk. Suhteliselt suur oli üksikute isikute mõju poliitilistele otsustele. Esimese valitsuse moodustanud koalitsioon koosnes kolmest Riigikogu fraktsioonist. Need olid Isamaa, Eesti Rahvusliku Sõltumatuse Partei ja Mõõdukad kokku 53 häälega. Riigikogu liikmete hääletamine Mart Laarile volituste andmise otsustamisel ei ole dokumenteeritud, seepärast ei saa enam kindlaks teha, kes täpselt volituste andmise poolt hääletasid.
Valitsuskoalitsioonile vastandusid selgelt Keskfraktsioon ja Eesti Kodaniku fraktsioon. Koonderakonna Ühenduse fraktsioon ja Maaliidu Ühenduse fraktsioon tuleks samuti lugeda opositsiooni kuuluvaks, kuigi nende vastandumine valitsevale võimuliidule polnud nii selge kui Keskfraktsiooni ja Eesti Kodaniku fraktsiooni puhul.